CELEX: 31984R0910
Language: el
Date: 1984-04-03 00:00:00
Title: Κανονισμός (ΕΟΚ) αριθ. 910/84 της Επιτροπής της 3ης Απριλίου 1984 για την παρέκκλιση από τους κανόνες ποιότητας για τα αγγούρια για την περίοδο 1984

Avis juridique important

|

31984R0910

Κανονισμός (ΕΟΚ) αριθ. 910/84 της Επιτροπής της 3ης Απριλίου 1984 για την παρέκκλιση από τους κανόνες ποιότητας για τα αγγούρια για την περίοδο 1984  

Επίσημη Εφημερίδα αριθ. L 094 της 04/04/1984 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 910/84 ΤΗΣ ΕΠΙΤΡΟΠΗΣ  της 3ης Απριλίου 1984  για την παρέκκλιση από τους κανόνες ποιότητας για τα αγγούρια για την περίοδο 1984  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2004/83 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τα αγγούρια ορίζονται στο παράρτημα Ι/2 του κανονισμού αριθ. 183/64/ΕΟΚ (3) του Συμβουλίου όπως τροποποιήθηκε τελευταία από τον κανονισμό (ΕΟΚ) αριθ. 845/76 της Επιτροπής (4)· ότι μία κατηγορία ΙΙΙ καθορίστηκε στο παράρτημα VII του κανονισμού (ΕΟΚ) αριθ. 1194/69 του Συμβουλίου (5)· ότι οι κανόνες δεν επιτρέπουν την εμπορία ορισμένων μεγεθών που εντούτοις ενδέχεται να βρουν αγοραστές στην αγορά·  ότι οι κανόνες ποιότητας πρέπει να λάβουν υπόψη αυτήν την κατάσταση και ότι είναι σκόπιμο να αποκτηθεί επαρκής πείρα πριν γίνει οριστική τροποποίηση των κανόνων και, συνεπώς, να προβλεφθεί προσωρινά, παρέκκλιση από τους κανόνες ποιότητας για τα αγγούρια·  ότι τα προβλεπόμενα μέτρα είναι σύμφωνα με τη γνώμη της Επιτροπής Διαχείρισης των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1984, κατά παρέκκλιση από τις διατάξεις του παραρτήματος Ι/2 του κανονισμού αριθ. 183/64/ΕΟΚ:  1. Το κείμενο του τίτλου ΙΙΙ «Μέγεθος» συμπληρώνεται ως εξής:  «(iv) οι ανωτέρω διατάξεις δεν εφαρμόζονται στα αγγούρια του τύπου "κοντός καρπός".»  2. Στον τίτλο VI «Σήμανση» υπό Β «φύση του προϊόντος» προστίθεται:  «"κοντοί καρποί" σε όλες τις περιπτώσεις γι' αυτόν τον τύπο αγγουριών.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Απριλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 198 της 21. 7. 1983, σ. 2.  (3) ΕΕ αριθ. 192 της 25. 11. 1964, σ. 3217/64.  (4) ΕΕ αριθ. L 96 της 10. 4. 1976, σ. 30.  (5) ΕΕ αριθ. L 157 της 28. 6. 1969, σ. 1.